A Depresszió egy magyar rock/metalegyüttes. A négytagú zenekar 1999 végén vált teljessé. A már egy ideje együtt zenélő három alapító taghoz (Halász Ferenc – ének/gitár, Nagy Dávid – dob, Reichert Roland – basszusgitár) 1999 végén csatlakozott Hartmann Ádám, és ezzel már véglegesen megalakult a Depresszió. Az év eleji felkészülések közben már klubkoncertekkel elindult a zenekar. Első nagylemezüket 2000 augusztusában rögzítették. Hét stúdióalbumot, egy EP-t és három DVD-t adtak ki ezidáig. 2014-ben az együttes bekerült A Dal 2014 eurovíziós nemzeti dalválasztó show elődöntőjébe "Csak a zene" című dalukkal. A 2011-es "Vízválasztó "albummal kezdődően, minden stúdióalbumuk a Mahasz lemezeladási lista első helyét szerezte meg. "Vízválasztó", majd a 2014-es "A folyamat zajlik" albumok is több mint 2000 példányban kelt el, így aranylemez minősítést kaptak. A 2017-es "Válaszok után…" már platinalemez lett. Legutóbbi albumuk, a 2019-es "Nehéz szó", három héten át vezette a Mahasz Top 40 lemezeladási listát.